CELEX: 22009D0069
Language: fi
Date: 2009-05-29 00:00:00
Title: ETA:n sekakomitean päätös N:o 69/2009, tehty 29 päivänä toukokuuta 2009 , ETA-sopimuksen liitteen XIII (Liikenne) muuttamisesta

3.9.2009   
            
            
               FI
            
            
               Euroopan unionin virallinen lehti
            
            
               L 232/25
            
         
      ETA:N SEKAKOMITEAN PÄÄTÖS
   
   N:o 69/2009,
   tehty 29 päivänä toukokuuta 2009,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 24 päivänä huhtikuuta 2009 tehdyllä ETA:n sekakomitean päätöksellä N:o 50/2009 (1).
            
         
               (2)
            
            
               Yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annettu Euroopan parlamentin ja neuvoston asetus (EY) N:o 300/2008 (2) olisi otettava osaksi sopimusta.
            
         
               (3)
            
            
               Islannin erityisen maantieteellisen sijainnin ja alhaisen väestötiheyden sekä Islannin kotimaan lentoliikenteessä käytettävän lentokaluston kokoonpanon vuoksi asetusta (EY) N:o 300/2008 ei sovelleta kotimaan lentoliikenteeseen Islannin alueella. Islannin kotimaan lentoliikennettä koskevat kansalliset turvatoimet antavat riittävän suojan.
            
         
               (4)
            
            
               Ottaen huomioon Liechtensteinin erityistilanteen, johon ovat vaikuttaneet yhteisesti alueen erittäin pieni koko, sen erityinen maantieteellinen rakenne sekä se, että lentoliikenteen kokonaismäärä Liechtensteinissa on hyvin vähäinen, Liechtensteinista puuttuu säännöllinen kansainvälinen lentoliikenne ja Liechtensteinin siviili-ilmailualan infrastruktuuri muodostuu vain yhdestä helikopterikentästä, tätä asetusta ei pitäisi soveltaa Liechtensteinin alueella olevaan siviili-ilmailualan infrastruktuuriin.
            
         
               (5)
            
            
               Asetuksella (EY) N:o 300/2008 kumotaan Euroopan parlamentin ja neuvoston asetus (EY) N:o 2320/2002 (3), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XIII seuraavasti:
   
               1.
            
            
               Korvataan 66h kohdan (Euroopan parlamentin ja neuvoston asetus (EY) N:o 2320/2002) teksti seuraavasti:
               ”32008 R 0300: Euroopan parlamentin ja neuvoston asetus (EY) N:o 300/2008, annettu 11 päivänä maaliskuuta 2008, yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta (EUVL L 97, 9.4.2008, s. 72).
               Tätä sopimusta sovellettaessa asetusta koskee seuraava mukautus:
               
                           a)
                        
                        
                           Asetuksen 7 artiklaa ei sovelleta EFTA-valtioihin.
                        
                     
                           b)
                        
                        
                           Jos yhteisö neuvottelee kolmannen maan kanssa 20 artiklan mukaisesti sopimuksen tekemisestä yhden turvatarkastuksen periaatteen edistämiseksi, se pyrkii saamaan EFTA-valtioille tarjouksen vastaavanlaisesta sopimuksesta kyseisen kolmannen maan kanssa. EFTA-valtiot puolestaan pyrkivät tekemään kolmansien maiden kanssa yhteisön tekemiä sopimuksia vastaavat sopimukset.
                        
                     
                           c)
                        
                        
                           Tässä asetuksessa säädettyjä toimenpiteitä ei sovelleta kotimaan lentoliikenteeseen Islannin alueella olevilla lentokentillä.
                        
                     
                           d)
                        
                        
                           Tässä asetuksessa säädettyjä toimenpiteitä ei sovelleta Liechtensteinin alueella olevaan siviili-ilmailualan infrastruktuuriin.”
                        
                     
         
               2.
            
            
               Poistetaan lisäyksen 8 teksti.
            
         2 artikla
   Asetuksen (EY) N:o 300/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 30 päivänä toukokuuta 2009, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 29 päivänä toukokuuta 2009.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 162, 25.6.2009, s. 31.
   
      (2)  EUVL L 97, 9.4.2008, s. 72.
   
      (3)  EYVL L 355, 30.12.2002, s. 1.
   
      (4)  Valtiosäännön asettamat vaatimukset on ilmoitettu.